open-index/open-wikipedia-markdown huggingface dataset:
რავალპინდი

**რავალპინდი** 2 098 231 მცხოვრები (2017; 2014 — აგლომერაციის ფარგლებში 3 მლნ.-ზე მეტი). მნიშვნელოვანი სატრანსპორტო კვანძი. რავალპინდში მდებარეობს ბენაზირ ბჰუტოს სახელობის საერთაშორისო აეროპორტი.

## ისტორია 
ჩვენს ერამდე რავალპინდის ადგილას მდებარეობდა ქალაქი გაჯიპური, შუა საუკუნეებში — ფათეჰ-პურ-ბაორი, რომელიც XIV საუკუნის დასაწყისში მონღლებმა დაანგრიეს. 1493 წელს აღადგინა გაკარების ტომის ბელადმა რავალ-ხანმა და თავისი სახელი უწოდა. XIX საუკუნის 1-ლ ნახევარში რავალპინდი ეკუთვნოდა სიქებს, 1849 წელს დაიკავეს ბრიტანელმა მებრძოლებმა. ქვეყნის დამოუკიდებლობის გამოცხადებამდე, 1947 წლამდე, ბრიტანელთა მნიშვნელოვანი სამხედრო ბაზა იყო ინდოეთში. 1959–1967 წლებში — პაკისტანის დროებითი დედაქალაქი.

## ღირსშესანიშნაობები 
ძირითადი ღირსშესანიშნაობები: ძველი ფორტი (პურანა-კილა), ე. წ. ბელადის ბაღები, ს. სინგჰის სახლი ვიქტორიანულ სტილში, რკინიგზის სადგური (დაახლ. 1880), რავალპინდის ხელოვნების საბჭოსა და კომერციულ საზოგადოება „Army Welfare Trust“-ის შენობები და სხვა საკულტო ნაგებობები, მ. შ. ქრისტეს ეკლესია (1852), წმ. პავლეს ეკლესია (1875–1908; ორივე ნეოგოტიკის სტილში), მეჩეთი გულშან-დადან-ხანი.

## განათლება 
რავალპინდი განათლების, მეცნიერებისა და კულტურის მნიშვნელოვანი ცენტრია. აქ მდებარეობს გულის დაავადებათა სამეცნიერო-კვლევითი ინსტიტუტი (1978), არიდული ტერიტორიების აგრარული უნივერსიტეტი (1994), ფატიმა ჯინას სახელობის ქალთა უნივერსიტეტი (1998; ს. სინგჰის ყოფილ სახლში), შეიარაღებული ძალების უმაღლესშემდგომი განათლების სამედიცინო უნივერსიტეტი (1953), საჯარო ბიბლიოთეკა, პაკისტანის არმიის მუზეუმი (1961), კრიკეტის (20 ათ. ადგილი) და ბალახის ჰოკეის (დაახლ. 10 ათ. ადგილი) სტადიონები და სხვ.

## ეკონომიკა 
ქალაქის ეკონომიკის საფუძველია მომსახურების სფერო. გამოირჩევა ვაჭრობა (პაკისტანის ერთ-ერთი მთავარი სავაჭრო ცენტრი), სამხედრო ობიექტების მომსახურება (პაკისტანის შეიარაღებული ძალების შტაბ-ბინა, ავიაბაზები და სხვ.), განათლება, ჯანდაცვა, საბანკო ბიზნესი, კორპორატიული მართვა-გამგეობა (მ. შ. გეოდეზიისა და კარტოგრაფიის ეროვნული სამსახურისა და კომერციულ ბანკ „Askari“-ის (ერთ-ერთი უმსხვილესია ქვეყანაში) შტაბ-ბინები).

მსხვილი ინდუსტრიული ცენტრია. მრეწველობის წამვანი დარგებია: ნავთობგადასამუშავებელი (კომპანია „Attock Refinery“-ის ნავთობგადასამუშავებელი ქარხანა, აგებული 1922 წელს, უძველესია პაკისტანში; სიმძლავრე 2,3 მლნ. ტ ნედლი ნავთობი წელიწადში), მსუბუქი (ბამბეულის ქსოვილების, შალის ნართის, ტანსაცვლის, ხალიჩებისა და სხვ. წარმოება), ლითონდასამუშავებელი (სამრეწველო მოწყობილობების, ავტომობილებისა და სარკინიგზო ტექნიკის რემონტისა და მომსახურების სახელოსნოები) და კვების (კომპანია „Murree Brewery“-ის ლუდის ქარხანა, 1860, ერთ-ერთი უმსხვილესი ეროვნული წარმოების დარგი, და სხვ.).

## დემოგრაფია 
2017 წლის მონაცემებით რავალპინდის მოსახლეობა 2 098 231 კაცს შეადგენს. მათი 84% პენჯაბელია, 9% — პუშტუნი, ხოლო 7% — სხვ. აბსოლუტური უმრავლესობა (96.8%) მუსლიმია, 2,47% — ქრისტიანი, 0,73% სხვა რელიგიების მიმდევარია.

## ჰავა 
რავალპინდისთვის დამახასიათებელია სუბტროპიკული ოკეანური ჰავა: ცხელი, ნალექიანი ზაფხული და ცივი, მშრალი ზამთარი.

## ლიტერატურა 
* 

## სქოლიო 
კატეგორია:პაკისტანის ქალაქები
მარჯანიძეების სახლი-დარბაზი

300px|მინი|სახლის შიდა ხედი
**მარჯანიძეების სახლი-დარბაზი** — არქიტექტურული ძეგლი შიდა ქართლის მხარის კასპის მუნიციპალიტეტის სოფელ წინარეხის ძველ უბანში, ღვთისმშობლის ეკლესიის მახლობლად. აგებულია XVIII-XIX საუკუნეებში. ნაშენია რიყის ქვით. დარბაზს სამხრეთით აქვს ფასადი. დანარჩენი კედლები მიწაშია ჩამჯდარი. საცხოვრებელი ოთახი გეგმით კვადრატულია (6,2X6 მ), იგი აღმოსავლეთ კედელში გაჭრილი კარით უკავშირდება სათონეს (3,85X3,8 მ),ხოლო სათონის სამხრეთ კედელში გაჭრილია ბოსელში (3,5X5,5 მ) გასასვლელი კარი. საცხოვრებელ ოთახში შესასვლელი სამხრეთიდანაა. შესასვლელის წინ პატარა დერეფანია.

დარბაზის სამხრეთ და ჩრდილოეთ კედლებში სამ-სამი დიდი თახჩაა, ხოლო მათ ზემოთ, კედლის მთელ სიგრძეზე — თითო დაბალი ნიში. დარბაზის დასავლეთ და აღმოსავლეთ კედლები და ჭერი ორი მასიური კოჭითა და მათი საყრდენი ბოძებით დაახლოებით სამ თანაბარ ნაწილად იყოფა. გადახურვა კოჭებსა და გვერდით კედლებს ეყრდნობა. კოჭებს შორის სივრცე პარალელური წყობით ამოყვანილი ოთხკუთხა გვირგვინითაა გადახურული. ორივე ბოძის ბაზისს დიდი ზომის რიყის ქვა წარმოადგენს. ბოძები სადაა, მათზე ირმის რქებია მიმაგრებული. ბოძებს შორის გვირგვინის ქვემოთ კერაა. დარბაზში ბევრი ძველი საოჯახო ნივთია. სათონეში, დაახლოებით შუა ნაწილში, თონეა მოწყობილი. ამ სათავსის დასავლეთ, ჩრდილოეთ და აღმოსავლეთ კედლებშიც თახჩებია. სათონის ჭერი ორი კოჭით სამ თანაბარ ნაწილად იყოფა. ჩრდილოეთ კოჭს შუა ნაწილში ბოძი აქვს შეყენებული. ბოძები სათონის დასავლეთ და აღმოსავლეთ კედლებთანაცაა, მაგრამ ისინი გადახურვის გასამაგრებლად მოგვიანებით უნდა იყოს მიდგმული. კოჭებს შორის სივრცე გადახურულია პარალელური წყობით ამოყვანილი სწორკუთხა გვირგვინით. ბოსელი გადაკეთებულია მარნად. ამ სათავსის სამხრეთ ნაწილში ჩადგმულია ქვევრები. კედლებში  მცირე ზომოს რამდენიმე თახჩაა. გადახურვა სამი გრძივი კოჭით ოთხ ნაწილად იყოფა. კოჭებს შორის იყო პარალელური წყობით ამოყვანილი ორი გვირგვინი. სვეტები ამ სათავსშიც გადახურვის გასამაგრებლად მოგვიანებით უნდა იყოს გაკეთებული. დარბაზში შესასვლელის აღმოსავლეთით შემორჩენილია ოთახის ნანგრევები. სავარაუდოა, რომ ეს ადრე საძინებელი ოთახი იყო. დასავლეთ კედელს გარედან ბანზე ასასვლელი ქვის კიბე  მიჰყვება. ბანი თიხისა და დატკეპნილი მიწისაა. მარჯანიძეების სახლი XVIII-XIX საუკუნეების ე.წ. ქართლის დარბაზის ნიმუშია.

მარჯანიძეების სახლ-დარბაზს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:კასპის მუნიციპალიტეტის არქიტექტურული ძეგლები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები შიდა ქართლის მხარეში
რაულ ეშბა

**რაულ ეშბა** (; დ. 1931 — გ. 27 სექტემბერი, 1993) — აფხაზი პოლიტიკოსი, აფხაზეთის ავტონომიური რესპუბლიკის ვაჭრობის მინისტრი.

## ბიოგრაფია
რაულ რაჟდენის ძე ეშბა დაიბადა 1931 წელს. იყო სოხუმის საქალაქო საბჭოს აღმასკომის თბომეურნეობის უფროსი. 1991 წლის 29 სექტემბერს კენჭს იყრიდა აფხაზეთის ასსრ-ის უზენაესი საბჭოს დეპუტატად ქ. სოხუმის #9 საარჩევნო ოლქში.

1993 წლის 27 სექტემბერს, სოხუმის დაცემის დღეს, დახვრიტეს სეპარატისტებმა ჟიული შარტავასთან, გურამ გაბესკირიასთან და ალექსანდრე ბერულავასთან ერთად. 

მისი და სხვა დახვრეტილების საფლავები 2017 წლამდე უცნობი იყო. მისი ცხედარი, უზენაესი საბჭოს შენობის სხვა მცველებთან ერთად, 2017 წელს თბილისში გადმოასვენეს. 

## რესურსები ინტერნეტში
* Government of Abkhazia (-in-exile)
* დახვრეტის ვიდეო კადრები

## სქოლიო
კატეგორია:გარდაცვლილი 1993
კატეგორია:დაბადებული 1944
კატეგორია:აფხაზეთის ომის მონაწილეები
კატეგორია:აფხაზი პოლიტიკოსები
რაულ
სალმა დე ნორა

**სალმა დე ნორა** (დ. 16 ივნისი, 1979) — ესპანელი პორნომსახიობი. კარიერა დაიწყო 2003 წლის დეკემბერში. გადაღებულია სამ ფილმში.

## ჯილდოები
* 2006 ბარსელონას საერთაშორისო ეროტიკულ ფილმთა ფესტივალი — ყველაზე ორიგინალური სექსის სცენა;
* 2007 eLine-ის ჯილდო — წლის საუკეთესოდ შესრულებული ბიზნესმენის როლი ევროპაში;
* 2008 ბარსელონას საერთაშორისო ეროტიკულ ფილმთა ფესტივალი — საუკეთესო ესპანელი მსახიობი ქალი.

## ფილმოგრაფია
* *El desmadre de fin de año* (2012)
* *The Gift* (2006)
* *Teeny Exzesse* (2003)

## რესურსები ინტერნეტში
* 

* 
* 

## სქოლიო
კატეგორია:დაბადებული 16 ივნისი
კატეგორია:დაბადებული 1979
კატეგორია:ესპანელი პორნომსახიობი ქალები
მიხეილ კოკაია

**მიხეილ კოკაია** (დ. 24 დეკემბერი, 1956, სოხუმი — გ. 27 სექტემბერი, 1993, იქვე) — აფხაზეთის ავტონომიური რესპუბლიკის სამდივნოს თანამშრომელი, ჟიული შარტავას მრჩეველი სამხედრო საკითხებში. 1993 წლის 27 სექტემბერს, სოხუმის დაცემის დღეს, დახვრიტეს სეპარატისტებმა. მისი და სხვა დახვრეტილების საფლავები 2018 წლამდე უცნობი იყო.

## სქოლიო
კატეგორია:დაბადებული 24 დეკემბერი
კატეგორია:დაბადებული 1956
კატეგორია:საოხუმში დაბადებულები
კატეგორია:გარდაცვლილი 27 სექტემბერი
კატეგორია:გარდაცვლილი 1993
კატეგორია:აფხაზეთის ომის მონაწილეები
ციციშვილების ციხე-დარბაზი

მინი|ციციშვილების ციხე-დარბაზი
**ციციშვილების ციხე-დარბაზი** — არქიტექტურული ძეგლი მცხეთის მუნიციპალიტეტის სოფელ ქვემო ნიჩბისში. მდებარეობს სოფლის ჩრდილოეთით, მდინარე ნიჩბურის მარჯვენა ნაპირას, ფერდობზე. აგებულია XVII საუკუნეში. სასახლე ეკუთვნოდა ციციშვილების საგვარეულოს. კომპლექსში შედიოდა კოშკებიანი გალავანი, სასახლე, ეკლესია და აბანო. ამჟამად შემორჩენილია ძლიერ დაზიანებული გალავანი და აბანო. საშენ მასალად გამოყენებულია ნატეხი ქვა. 

გალავანი ოთკუთხაა, ყველაზე კარგად შემნახულია მისი სამხრეთის კედელი. გალავნის ქვედა ნაწილი ყრუა, ზედა ნაწილში განლაგებულია ცალმაგი სათოფურები და ოთხკუთხა სალოდეები. გალავანში ჩართულია კოშკები. აღმოსავლეთის კედელში ორი კოშკია — სამხრეთისა და ჩრდილოეთის კუთხეში.

ეზოში სამსართულიანი ოთხკუთხა კოშკი დგას, რომელსაც შესასვლელი მეორე სართულზე აქვს. კოშკის ზედა სართულების კედლებში სათოფურებია დატანებული.

აბანო გალავნის ჩრდილო-აღმოსავლეთ მონაკვეთშია. პატარა ტამბური კარით უკავშირდება სფერული კამარით გადახურულ მოსაცდელ-გასახდელს. მის კედლებში ნიშები და ბუხარია, ხოლო ცენტრში — აუზი. გასახდელი გადის ტალანში, რომლის ბოლოში პატარა დამხმარე სათავსებია. ტალანიდან საბანაო ოთახში შეიძლება შესვლა. საბანაო ოთახის იატაკი ცოტა აწეულია და მის ცენტრალურ ნაწილში ღრმა აუზია. აუზში წყალი ჩაედინებოდა კედელში მოწყობილი ნიშიდან. აბანოში წყაროს წყალი შეყვანილი იყო მილებით. 

ციციშვილების ციხე-დარბაზს 2019 წლის 29 მაისს, საქართველოს მთავრობის დადგენილების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## გალერეა

Entrance of Tsitsishvili Castle.jpg|შესასვლელი
Tsitsishvili Castle, Southern stone wall.jpg|სამხრეთის გალავანი
South-eastern tower, Tsitsishvili Castle.jpg|კოშკი გალავნის სამხრეთ-აღმოსავლეთ კუთხეში
Tsitsishvili Castle, three-storey tower.jpg|სამსართულიანი კოშკი
Tsitsishvili Castle in Kvemo Nichbisi 2.jpg|ციხე-დარბაზის ხედი ჩრდილო-აღმოსავლეთიდან
Tsitsishvili Castle, Palace 1.jpg|სასახლის ნანგრევები
Tsitsishvili Castle, Bath.jpg|აბანო

## ლიტერატურა 
## სქოლიო
კატეგორია:კულტურული მემკვიდრეობის ძეგლები მცხეთა-მთიანეთის მხარეში
კატეგორია:ეროვნული მნიშვნელობის კატეგორიის კულტურის უძრავი ძეგლები
წინანდლის პარკი

300px|მინი|წინანდლის პარკში მდებარე სასახლე
**წინანდლის პარკი**, *ალექსანდრე ჭავჭავაძის მამულის კომპლექსი*  — არქიტექტურული, ისტორიული ძეგლი თელავის მუნიციპალიტეტის სოფელ წინანდალში. შედგება სასახლის, ღვინის სარდაფის, სასტუმროს, მეურნეთა და მოურავის სახლების, მაცივრის, სანერგის, ეკლესიის ნაშთის, სამთავრობო რეზიდენციის, პარკისა და გალავნისაგან. 

წინანდლის ჭავჭავაძეთა მამულების ისტორია XVII საუკუნიდან იღებს სათავეს, როდესაც ერეკლე I-მა, სოფლის გაძლიერების მიზნით, სოფელ ჭავჭავიდან (მთიულეთი) ჭავჭავაძეთა წინაპრები(მამუჩის შვლები) ჩამოასახლა. 1680 წელს კი წინანდალში დაასახლა და აზნაურობა უბოძა, შემდეგ მეფე თეიმურაზმა მათ გვარს მცირ თავადის ტიტული მიანიჭა, მცირე რაოდენობით ყმა და მამული მისცა. ერეკლე II-მ კი ჭავჭავაძეობა დაუმტკიცა.

1797 წელს ერეკლე II-მ გარსევან ჭავჭავაძეს (საქართველოს ელჩს რუსეთში), წინანდალთან ერთად უბოძა სოფლები: ზეგაანი, ნაფარეული და მუღანლო. გარსევან ჭავჭავაძემ თავისი სასახლე წინანდალში ააშენა. 

1818 წელს აქვე აშენებს პირველ, ხოლო 1831 წელს მეორე სასახლე მისი ძე — ალექსანდრეც. 1829 წელს გაჰყავს წყალსადენი და 12 ჰა ტერიტორიაზე, ტყით დაფარულ მამულში აწყობს პარკს, რისთვისაც იწვევს ევროპელ დეკორატორებს. 1840 წელს ალექსანდრე ჭავჭავაძემ ააშენა ღვინის მარანი. მის სახელ უკავშირდება ვაზის ახალი ჯიშების გამოყვანა და მეღვინეობაში ტექნოლოგიური სიახლეების დანერგვა. ამ პერიოდისათვის რომანტიკოსი პოეტის მამული მოწინავე საზოგადოების თავშეყრის ადგილად იქცა, სადაც ხდებოდა ტრადიციული ქართული და ევროპული კულტურების დაახლოება. 

1846 წელს ალექსანდრე ჭავჭავაძის გარდაცვალების შემდეგ, წინანდლის მამული მემკვიდრეობით გადაეცა მის შვილს დავითს. 1854 წელს წინანდალში შამილის თავდასხმის დროს დაიწვა სასახლე, ბიბლიოთეკა, განადგურდა პარკის ნაწილი. გაიტაცეს ალექსანდრე ჭავჭავაძის ოჯახის წევრები, არქივი. მოგვიანებით დ. ჭავჭავაძემ მამული აღადგინა და 1886 წელს იგი შეიძინა რუსეთის საიმპერატორო მამულების დეპარტამენტმა და მისი რეკონსტრუქცია წამოიწყო.  მამულს მართავდა პ. ბაგოუტი. ამ პერიოდში აიგო დღევანდელი სასახლე. 1886-1887 წლებში გაიყვანეს ახალი წყალგაყვანილობა, აშენდა იმ პერიოდის რუსეთის იმპერიაში უდიდესი ღვინის ქარხანა. 

1946 წელს ალექსანდრე ჭავჭავაძის გარდაცვალებიდან 100 წლისთავის აღსანიშნავად, გიორგი ლეონიძის თაოსნობით გაიხსნა პოეტის სახლ-მუზეუმი.

ალექსანდრე ჭავჭავაძის მამულის კომპლექსს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:თელავის მუნიციპალიტეტის არქიტექტურული ძეგლები
კატეგორია:ეროვნული მნიშვნელობის კატეგორიის კულტურის უძრავი ძეგლები
ყიშლაყი (39° 36' ჩ. გ. 46° 43' ა. გ.)

**ყიშლაყი** () — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
* 

## სქოლიო 
კატეგორია:ლაჩინის რაიონის სოფლები
აიმი იოშიკავა

**აიმი იოკიშავა** (იაპონ. 吉川あいみ; დ. 20 მარტი, 1994, კანაგავის პრეფექტურა, იაპონია) — იაპონელი პორნომსახიობი. აქტიური იყო 2012-2018 წლებში, ამ დროის განმავლობაში მან მონაწილეობა მიიღო 200-ზე მეტ ზრდასრულთა ფილმში.

## რესურსები ინტერნეტში
* 

* 

კატეგორია:დაბადებული 20 მარტი
კატეგორია:დაბადებული 1994
კატეგორია:იაპონელი ქალი პორნომსახიობები
კატეგორია:იაპონელი ქალი მსახიობები
კატეგორია:ცოცხალი ადამიანები
ახალი ზელანდია 2016 წლის ზაფხულის ოლიმპიურ თამაშებზე

**ახალმა ზელანდიამ** ზაფხულის ოლიმპიურ თამაშებზე ოცდამესამედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ სხვადასხვა სინჯის 18 მედალი მოიპოვეს.

## რესურსები ინტერნეტში
*სპორტული ბმულები 

## სქოლიო
კატეგორია:ქვეყნები 2016 წლის ზაფხულის ოლიმპიურ თამაშებზე
კატეგორია:ახალი ზელანდია ზაფხულის ოლიმპიურ თამაშებზე
კატეგორია:ოკეანეთის ქვეყნები ზაფხულის ოლიმპიურ თამაშებზე
შაილა სტაილზი

**ამანდა ჰარდი**, ცნობილია როგორც **შაილა სტაილზი** (; დ. 23 სექტემბერი, 1982, არმსტრონგი, ბრიტანეთის კოლუმბია, კანადა — გ. 9 ნოემბერი, 2017, არმსტრონგი, ბრიტანეთის კოლუმბია, კანადა) — კანადელი პორნომსახიობი. მისი კარიერა დაიწყო 18 წლის ასაკში და გაგრძელდა მის გარდაცვალებამდე. გარდაიცვალა 35 წლის ასაკში, 2017 წლის 9 ნოემბერს, გარდაცვლილი სტაილზი ლოგინში დედამ ნახა. კარიერის განმავლობაში მოიპოვა 11 ჯილდო.

## პირადი ცხოვრება
ჰყავდა მეუღლე ბობ ფრედლენდი, რომელთანაც ქორწინებაში იყო 2002-2003 წლებში.

## რესურსები ინტერნეტში
* 

* 
* 

## სქოლიო
კატეგორია:დაბადებული 16 ივნისი
კატეგორია:დაბადებული 1979
კატეგორია:კანადელი ქალი პორნომსახიობები
კატეგორია:კანადელი ქალი მსახიობები
ძინძისწყალი

**ძინძისწყალი** (*ძინძე*, *ძინძესწყალი*) ― მდინარე ადიგენის და ხულოს მუნიციპალიტეტებში, ქვაბლიანის მარჯვენა შენაკადი.

ძინძისწყლის ხეობაში მდებარეობს მესამეული პერიოდის განამარხებული ფლორა (გოდერძის ფლორა).

## სქოლიო
კატეგორია:აჭარის ავტონომიური რესპუბლიკის მდინარეები
კატეგორია:სამცხე-ჯავახეთის მხარის მდინარეები
კატეგორია:ქვაბლიანის შენაკადები
ჰანს ადოლფი (ჰოლშტაინ-გოტორპის ჰერცოგი)

**ჰანს ადოლფ ჰოლშტაინ-გოტორპელი** (; დ. 27 თებერვალი, 1575 — გ. 31 მარტი, 1616) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ადოლფისა და კრისტინა ჰესენელის ვაჟი. ჰოლშტაინ-გოტორპის ჰერცოგი 1590-1616 წლებში. 

## ბიოგრაფია 
ჰანს ადოფლი დაიბადა 1575 წლის 27 თებერვალს გოტორპის სასახლეში. იგი იყო დანიის მეფე ფრედერიკ I-ის უმცროსი ვაჟის, ჰოლშტაინ-გოტორპის ჰერცოგ ადოლფისა და მისი ცოლის, კრისტინა ჰესენელის უმცროსი ვაჟი. 1586 წელს იგი ლიუბეკის პრინც-ეპისკოპოსი გახდა, 1589 წელს კი ბრემენის პრინც-არქიეპისკოპოსი. მამისა და ორი უფროსი ძმის დაღუპვის შემდეგ, იგი 1590 წელს ჰოლშტაინ-გოტორპის ჰერცოგი გახდა. ტახტზე ასვლის შემდეგ მან ლიუბეკისა და ბრემენის პრინც-ეპისკოპოსის წოდებები თავის უმცროს და საყვარელ ძმას, ჰანს ფრედერიკს გადასცა. იგი გარდაიცვალა 1616 წლის 31 მარტს, შლეზვიგში. 

## ქორწინება და შვილები 
1596 წლის 30 აგვისტოს, ჰანს ადოლფი დაქორწინდა დანიის მეფე ფრედერიკ II-ისა და დედოფალ სოფია მეკლენბურგ-გიუსტროველის ასულ ავგუსტა დანიელზე, რომელთანაც შეეძინა რვა შვილი:
# ფრედერიკ III (1597-1659), ჰოლშტაინ-გოტორპის ჰერცოგი, ცოლად შეირთო მარია ელიზაბეთ საქსონიელი, რომელთანაც შეეძინა თექვსმეტი შვილი;
# ელიზაბეთ სოფია (1599-1629), ცოლად გაჰყვა საქსენ-ლაუენბურგის ჰერცოგ ავგუსტს;
# ადოლფი (1600-1631), გარდაიცვალა დაუოჯახებელი;
# დოროთეა ავგუსტა (1602-1682), ცოლად გაჰყვა შლეზვიგ-ჰოლშტაინის ჰერცოგ იოაკიმ ერნესტს;
# ჰედვიგი (1603-1657), ცოლად გაჰყვა ზულცბახის პფალცგრაფ ავგუსტს;
# ანა (1605-1623), გარდაიცვალა გაუთხოვარი;
# ჰანსი (1606-1655), გარდაიცვალა დაუოჯახებელი;
# კრისტიანი (1609), გარდაიცვალა ჩვილობაში;

## ლიტერატურა 
* Karl Ernst Hermann Krause: Johann Adolf (Herzog von Schleswig-Holstein-Gottorf). In: Allgemeine Deutsche Biographie (ADB). Band 14, Duncker & Humblot, Leipzig 1881, S. 412 f.
* Christof Römer: Johann Adolf. In: Neue Deutsche Biographie (NDB). Band 10, Duncker & Humblot, Berlin 1974, ISBN 3-428-00191-5.

კატეგორია:დაბადებული 27 თებერვალი
კატეგორია:დაბადებული 1575
კატეგორია:გარდაცვლილი 31 მარტი
კატეგორია:გარდაცვლილი 1616
კატეგორია:ჰოლშტაინ-გოტორპები
მაჰერშალა ალი

**მაჰერშალალჰაშბაზ ალი** (; დ. 16 თებერვალი, 1974) — ამერიკელი მსახიობი, რომელსაც მიღებული აქვს რამდენიმე პრესტიჟული ჯილდო, მათ შორის ორი ოსკარი, ოქროს გლობუსი და BAFTA. 2019 წელს ჟურნალმა „ტაიმმა“ იგი 100 ყველაზე გავლენიან ადამიანთა შორის დაასახელა.

ნიუ-იორკის უნივერსიტეტის დამთავრების შემდეგ გამოჩნდა ტელესერიალებში — „ჯორდანის გამოძიება“ (2001–2002) და „მატრიცა: მუქარა“ (2003–2004). ფართო საზოგადოებისთვის ცნობილი გახდა რიჩარდ ტაილერის როლით ტელესერიალში „4400“ (2004–2007). 2008 წელს მონაწილეობდა დეივიდ ფინჩერის ფილმში „ბენჯამინ ბატონის უცნაური ისტორია“. კიდევ უფრო მეტ წარმატებას მიაღწია Netflix-ის პოლიტიკური ტელესერიალით „ბანქოს სახლი“ (2013–2016). იგი აგრეთვე გამოჩნდა „შიმშილის თამაშების“ სერიის ორ ფილმში და სუპერგმირულ ტელესერიალში „ლიუკ ქეიჯი“ (2016).

ალიმ მიიღო ოსკარი საუკეთესო მსახიობი კაცისთვის მეორეხარისხოვან როლში ხუანის როლის შესრულებისთვის ფილმში „მთვარის შუქი“. იგი პირველი მუსულმანი მსახიობია, რომელიც აღნიშნული ჯილდოს მფლობელი გახდა. 2019 წელს გადაეცა მეორე ოსკარი და ოქროს გლობუსი პიანისტ დონ შირლის როლის განსახიერებისთვის ფილმში „მწვანე წიგნი“ — ამით იგი გახდა პირველი შავკანიანი, რომელმაც მიიღო ორი ოსკარი ერთი და იმავე კატეგორიაში.  2019 წელს იყო HBO-ს კრიმინალური ტელესერიალის „ნამდვილი დეტექტივის“ მესამე სეზონის მთავარი როლის შემსრულებელი.

## ფილმოგრაფია
## რესურსები ინტერნეტში
* 
* 
* 

## სქოლიო
კატეგორია:დაბადებული 16 თებერვალი
კატეგორია:დაბადებული 1974
კატეგორია:XXI საუკუნის ამერიკელი მამაკაცი მსახიობები
კატეგორია:აფრო-ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ამერიკელი რეპერები
კატეგორია:კინომსახიობთა გილდიის ჯილდოს მფლობელები
კატეგორია:ოსკარის მფლობელი კინომსახიობები
კატეგორია:ოქროს გლობუსის გამარჯვებულები
კატეგორია:პრაიმტაიმის ემის ჯილდოს მფლობელები
კატეგორია:ამერიკელი მამაკაცი ვიდეო თამაშების მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ავგუსტა დანიელი

**ავგუსტა დანიელი** (; დ. 8 აპრილი, 1580 — გ. 5 თებერვალი, 1639) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ II-ისა და დედოფალ სოფია მეკლენბურგ-გიუსტროველის ქალიშვილი. ჰოლშტაინ-გოტორპის ჰერცოგინია 1596-1616 წლებში როგორც ჰანს ადოლფის მეუღლე. 

## ბიოგრაფია 
ავგუსტა დაიბადა 1580 წლის 8 აპრილს. იგი იყო დანიისა და ნორვეგიის მეფე ფრედერიკ II-ისა და მისი მეუღლის, დედოფალ სოფია მეკლენბურგ-გიუსტროველის შუათანა ასული. 1589 წელს მისი უფროსი და, ანა დანიელი შოტლანდიის დედოფალი გახდა, ამიტომაც მის მშობლებს სურდათ, რომ ისიც ასევე სარფიანად გაეთხოვებინათ. ამ მიზნით, 1594 წლიდან დაიწყო ავგუსტასა და ჰოლანდიის შტატჰალტერ მორის ორანელის ქორწინებასთან დაკავშირებული მოლაპარაკებები, მაგრამ მოლაპარაკებები მალევე ჩაიშალა. 

1596 წლის 30 აგვისტოს, კოპენჰაგენში შედგა ავგუსტასა და მისი ბიძაშვილის, ჰოლშტაინ-გოტორპის ჰერცოგ ჰანს ადოლფის ქორწინება. ეს ქორწინება უიღბლო აღმოჩნდა, რადგან მეუღლეები ერთმანეთს რელიგიასა და მსგავს საკვანძო საკითხებში ერთმანეთს ვერ უგებდნენ, მაგრამ საბოლოოდ ავგუსტამ მისგან რვა შვილი გააჩინა. 1614 წელს, ავგუსტა თავისი ფეხით წავიდა შლეზვიგის ლუთერანული წმინდა ტაძრის მოსალოცად. 

1616 წელს ავგუსტა დაქვრივდა, რის შემდეგაც ჰერცოგი მისი ვაჟი ფრედერიკ III გახდა. ავგუსტა თავისი ვაჟის მმართველობისას, პოლიტიკურად აქტიურ პიროვნებად იქცა. იგი მფარველობდა კულტურას. მისი ბრძანებით ააგეს ჰიუზუმის სასახლე, არაერთი სკოლა, გარდენიე და შეიფარეს ნიჭიერი, მაგრამ წარუმატებელი მუსიკოსები. იგი მფარველობდა გამოჩენილ დანიელ ქალ მწერალ ანა ოვენას, რომელიც ავგუსტას რეკომენდაციით სამეფო კარის მწერლად აიყვანა შვედეთის დედოფალმა მარია ელეონორა ბრანდენბურგელმა. 1631 წელს მას კონფლიქტი მოუვიდა თავის ძმასთან, მეფე კრისტიან IV-თან, რომელიც მხოლოდ მათი დედის ჩარევის შემდეგ აღმოიფხვრა. ავგუსტა გარდაიცვალა 1639 წლის 5 თებერვალს, 58 წლის ასაკში. 

## შვილები 
# ფრედერიკ III (1597-1659), ჰოლშტაინ-გოტორპის ჰერცოგი, ცოლად შეირთო მარია ელიზაბეთ საქსონიელი, რომელთანაც შეეძინა თექვსმეტი შვილი;
# ელიზაბეთ სოფია (1599-1629), ცოლად გაჰყვა საქსენ-ლაუენბურგის ჰერცოგ ავგუსტს;
# ადოლფი (1600-1631), გარდაიცვალა დაუოჯახებელი;
# დოროთეა ავგუსტა (1602-1682), ცოლად გაჰყვა შლეზვიგ-ჰოლშტაინის ჰერცოგ იოაკიმ ერნესტს;
# ჰედვიგი (1603-1657), ცოლად გაჰყვა ზულცბახის პფალცგრაფ ავგუსტს;
# ანა (1605-1623), გარდაიცვალა გაუთხოვარი;
# ჰანსი (1606-1655), გარდაიცვალა დაუოჯახებელი;
# კრისტიანი (1609), გარდაიცვალა ჩვილობაში;

## ლიტერატურა 
* Dieter Lohmeier: Augusta, Herzogin von Schl.-Holst.-Gottorf. In: Schleswig-holsteinisches biographisches Lexikon. Band 12, Neumünster 2006, S. 20–23.

კატეგორია:დაბადებული 8 აპრილი
კატეგორია:დაბადებული 1580
კატეგორია:გარდაცვლილი 5 თებერვალი
კატეგორია:გარდაცვლილი 1639
კატეგორია:ოლდენბურგები
კატეგორია:დანიის პრინცესები
კატეგორია:ნორვეგიის პრინცესები
იური გავა

**იური გავა** (გ. 27 სექტემბერი, 1993) — გაზეთ „დემოკრატიული აფხაზეთის“ მთავარი რედაქტორი. 1993 წლის 27 სექტემბერს, სოხუმის დაცემის დღეს, დახვრიტეს სეპარატისტებმა. კადრებში იური გავა ჯგუფში ნაპირში ჩანს.

## სქოლიო
კატეგორია:გარდაცვლილი 1993
კატეგორია:ქართველი ჟურნალისტები
კატეგორია:აფხაზეთის ომის მონაწილეები
კარიმსკოე

**კარიმსკოე** () — კრატერული ტბა კამჩატკის მხარეში, რუსეთში. მდებარეობს კამჩატკის ნახევარკუნძულის აღმოსავლეთ ნაწილში, ვულკან აკადემია-ნაუკის კალდერის შიგნით, ვულკან კარიმსკაია-სოპკის სამხრეთით 5 კმ-ში, ქალაქ პეტროპავლოვსკ-კამჩატსკიდან ჩრდილოეთით დაახლოებით 150 კმ-ში. სიმაღლე ზღვის დონიდან 613 მ. ადრე, მისი დონე ამჟამინდელთან შედარებით 50 მ-ით იყო მაღალი. წყლის ძველმა დონემ კალდერის კალთებზე დატოვა ღრმა, შესამჩნევი კვალი. ტბის ზედაპირის ფართობია 10,7 კმ², მაქსიმალური სიღრმე 70 მ. ამოფრქვევისას ყინულით შებოჭილი ტბა პრაქტიკულად იმთავითვე გადნა. წარსულში ტბა მტკნარწყლიანი იყო, ხოლო ამჟამად სუსტად მინერალიზებულია. ტბის წყლის ტემპერატურამ 20-24°C-იდან 28°C-მდე მოიმატა. სამხრეთ სანაპიროსთან განლაგებულია აკადემია-ნაუკის წყაროები. თევზი არ გვხვდება.

## რესურსები ინტერნეტში
* Озеро Карымское 

## სქოლიო
კატეგორია:კრატერული ტბები
კატეგორია:კამჩატკის მხარის ტბები
კატეგორია:ტბები ანბანის მიხედვით
მანპუპუნიორი

**მანპუპუნიორი**, **„გამოფიტვის სვეტები“** () — 7 მონოლითის სახელწოდება ტროიცკო-პეჩორსკის რაიონში, კომის რესპუბლიკაში, რუსეთში. მდებარეობს პეჩორა-ილიჩის ნაკრძალის ტერიტორიაზე, მან-პუპუ-ნიორის მთაზე (მანსის ენაზე — „კერპების მცირე მთა“), მდინარეების ილიჩისა და პეჩორის მდინარეთაშუეთში. მეორე სახელწოდებაა „ბოლვანო-იზ“ („Болвано-из“), რომელიც კომი ენაზე ნიშნავს „კერპების მთას“; აქედან მომდინარეობს მათი სახალხო სახელწოდება „Болваны“. მანპუპუნიორი წარმოადგენს 7 მოწმის კომპლექსს, რომელთა სიმაღლე 30-იდან 42 მ-მდე მერყეობს. მანპუპუნიორთან დაკავშირებულია მრავალრიცხოვანი ლეგენდები. იგი მანსის კულტის ობიექტია. მანპუპუნიორი რუსეთის შვიდი საოცრებიდან ერთ-ერთია.

დაახლოებით 200 მლნ. წლის წინ ქვის სვეტების ადგილას მაღალი მთები იყო აღმართული. წვიმამ, თოვლმა, ქარმა, ყინვამ და სიცხემ თანდათანობით დაანგრია მთები, პირველ ყოვლისა, სუსტი ქანები. მყარი სერიციტულ-კვარციტული ფიქლები, რომლითაც მოწმეებია აგებული, ნაკლებად დაინგრა და შენარჩუნდა ამ დრომდე, ხოლო რბილი ქანები გამოფიტვის შედეგად დაინგრა და რელიეფის დადაბლებაში წყლისა და ქარის მიერ წაილეკა.

მანპუპუნიორი დასახლებული ადგილებიდან საკმაოდაა დაშორებული. სვეტებთან მისვლა მხოლოდ კარგად მომზადებულ ტურისტებს შეუძლიათ. ამისათვის საჭიროა ნაკრძალის ადმინისტრაციისაგან საშვის მიღება, ვინაიდან ფედერალური ნაკრძალების ტერიტორიებზე შესვლა მხოლოდ საშვებითაა დაშვებული. სვერდლოვსკის ოლქიდან და პერმის მხარედან არის ქვეითი მარშრუტი, კომის რესპუბლიკიდან — შერეული მარშრუტი — საავტომობილო, წყლისა და ქვეითი მარშრუტები.

განვითარებულია ტურიზმი. 2004 წლამდე დაშვებული იყო საავტომობილო მარშრუტი სვერდლოვსკის ოლქიდან დიატლოვის უღელტეხილის, მთა ოტორტენისა და მდინარე პეჩორის საათავეების მონახულების ჩათვლით. ოფიციალურად აკრძალული იქნა 2 სანაკრძალო ტერიტორიის მიერ, რომელზედაც გაყვანილია მარშრუტი — პეჩორა-ილიჩის ნაკრძალით და ივდელსკის აღკვეთილით.

## გალერეა 

ფაილი:Большие болваны.JPG
ფაილი:Исполины.jpg
ფაილი:Северное сияние на плато 2.jpg

## სქოლიო
კატეგორია:რუსეთის კლდოვანი წარმონაქმნები
კატეგორია:კომის რესპუბლიკის ღირსშესანიშნაობები
სოფია ავგუსტა ჰოლშტაინ-გოტორპელი

**სოფია ავგუსტა ჰოლშტაინ-გოტორპელი** (; დ. 5 დეკემბერი, 1630 — გ. 12 დეკემბერი, 1680) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. ანჰალტ-ცერბსტის მთავარ იოჰან VI-ის მეუღლე. რუსეთის იმპერატრიცა ეკატერინე II-ის დიდი ბებია. 

## ბიოგრაფია 
სოფია ავგუსტა დაიბადა 1630 წლის 5 დეკემბერს, გოტორპში. იგი იყო ჰოლშტაინ-გოტორპის ჰერცოგ ფრედერიკ III-ისა და მისი მეუღლის, მარია ელიზაბეთ საქსონიელის უფროსი ქალიშვილი. 1649 წლის 16 სექტემბერს, იგი ცოლად გაჰყვა ანჰალტ-ცერბსტის მთავარ იოჰან VI-ს, რომელთანაც შეეძინა თოთხმეტი შვილი. 1667 წელს, მისი ქმრის გარდაცვალების შემდეგ, იგი თავისი ვაჟის, კარლ ვილჰელმის რეგენტი გახდა 1674 წლამდე, სანამ იგი სრულწლოვანი გახდა. სოფია ავგუსტა გარდაიცვალა 1680 წლის 12 დეკემბერს, კოშვიგში, 50 წლის ასაკში. 

## შვილები 
# იოჰან ფრიდრიხი (1650-1651), გარდაიცვალა ჩვილი;
# გეორგ რუდოლფი (1651-1652), გარდაიცვალა ჩვილი;
# კარლ ვილჰელმი (1652-1718), ანჰალტ-ცერბსტის მთავარი, ცოლად შეირთო სოფია საქსენ-ვაიზენფელი;
# ანტონი გიუნტერი (1653-1714), ანჰალტ-მიუნლინგენის მთავარი, ცოლად შეირთო ავგუსტა ანტონია ბიებრშტენელი;
# იოჰან ადოლფი (1654-1726), გარდაიცვალა დაუოჯახებელი;
# იოჰან ლუდვიგ I (1656-1704), ანჰალტ-დორნბურგის მთავარი;
# იოჰაკიმ ერნესტი (1657-1658), გარდაიცვალა ჩვილი;
# მაგდალენა სოფია (1658-1659), გარდაიცვალა ჩვილი;
# ფრიდრიხი (1660), გარდაიცვალა ჩვილი;
# ჰედვიგ მარია ელეონორა (1662), გარდაიცვალა ჩვილი;
# სოფია ავგუსტა (1663-1694), ცოლად გაჰყვა საქსენ-ვაიმარის ჰერცოგ იოჰან ერნესტ III-ს;
# მკვდარშობილი გოგონა (1664);
# ალბრეხტი (1665), გარდაიცვალა ჩვილი;
# ავგუსტი (1666-1667), გარდაიცვალა ჩვილი;

## რესურსები ინტერნეტში 
* http://www.genealogy.euweb.cz/oldenburg/oldenburg2.html#AHG
* http://www.genealogy.euweb.cz/ascania/ascan11.html#J

კატეგორია:დაბადებული 5 დეკემბერი
კატეგორია:დაბადებული 1630
კატეგორია:გარდაცვლილი 12 დეკემბერი
კატეგორია:გარდაცვლილი 1680
კატეგორია:ოლდენბურგები
კატეგორია:ანჰალტ-ცერბსტის მმართველები
კატეგორია:ქალი რეგენტები
მაგდალენა სიბილა ჰოლშტაინ-გოტორპელი

**მაგდალენა სიბილა ჰოლშტაინ-გოტორპელი** (, ;  14 ნოემბერი, 1631 — გ. 22 სექტემბერი, 1719) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. მეკლენბურგ-გიუსტროვის ჰერცოგ გუსტავ ადოლფის მეუღლე. 

## ბიოგრაფია 
მაგდალენა სიბილა დაიბადა 1631 წლის 14 ნოემბერს გოტორპში. იგი იყო შლეზვიგ-ჰოლშტაინ-გოტორპის ჰერცოგ ფრედერიკ III-ისა და მისი მეუღლის, მარია ელიზაბეთ საქსონიელის ასული. 

1654 წლის 28 დეკემბერს, იგი ცოლად შერთეს მეკლენბურგ-გიუსტროვის ჰერცოგ გუსტავ ადოლფს. მათ თერთმეტი შვილი შეეძინათ, თუმცა საბოლოოდ მემკვიდრე ვერ დატოვეს, რასაც 1701 წელს მეკლენბურგ-გიუსტროვის სხვა მონათესავე ოჯახების მიერ გადანაწილება მოჰყვა. მაგდალენა სიბილას მეუღლე 1695 წელს გარდაიცვალა. 

ამის შემდეგ იგი გიუსტროვის პატარა სასახლეში დასახლდა. სწორედ აქ გაატარა მან თავისი უკანასკნელი წლები და გარდაიცვალა 1719 წლის 22 სექტემბერს, 87 წლის ასაკში. 

## შვილები 
# იოჰანი (1655-1660), გარდაიცვალა მცირეწლოვანი;
# ელეონორა (1657-1672), გარდაიცვალა მცირელოვანი;
# მარია (1659-1701), ცოლად გაჰყვა მეკლენბურგ-შტრელიცის ჰერცოგ ადოლფ ფრიდრიხ II-ს;
# მაგდალენა (1660-1702), გარდაიცვალა გაუთხოვარი;
# სოფია (1662-1738), ცოლად გაჰყვა ვიუტემბერგ-ოელსის ჰერცოგ კრისტიან ულრიხ I-ს;
# კრისტინა (1663-1749), ცოლად გაჰყვა სტოლმბერგ-გედერნის გრაფ ლუდვიგ კრისტიანს;
# კარლი (1664-1688), მეკლენბურგ-გიუსტროვის ჰერცოგი, ცოლად შეირთო მარია ამალია ბრანდენბურგელი;
# ჰედვიგი (1666-1735), ცოლად გაჰყვა საქსენ-ცოირბიგის ჰერცოგ ავგუსტს;
# ლუიზა (1667-1721), ცოლად გაჰყვა დანიისა და ნორვეგიის მეფე ფრედერიკ IV-ს;
# ელიზაბეთი (1668-1738), ცოლად გაჰყვა საქსენ-სპრემბერგის ჰერცოგ ჰაინრიხს;
# ავგუსტა (1674-1756), გარდაიცვალა გაუთხოვარი;

## ლიტერატურა 
* Johann Stieber: 'Merckwürdige und erbauliche Lebensbeschreibung der … Fürstin Magdalena Sibylla, verwitwete regierende Fürstin zu Mecklenburg, Rostock, 1745.

კატეგორია:დაბადებული 14 ნოემბერი
კატეგორია:დაბადებული 1631
კატეგორია:გარდაცვლილი 22 სექტემბერი
კატეგორია:გარდაცვლილი 1719
კატეგორია:ოლდენბურგები
მარია ელიზაბეთ ჰოლშტაინ-გოტორპელი

**მარია ელიზაბეთ ჰოლშტაინ-გოტორპელი** (; დ. 6 ივნისი, 1634 — გ. 17 ივნისი, 1665) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. ჰესენ-დარმშტადტის ლანდგრაფინია 1661-65 წლებში როგორც ლუდვიგ VI-ის პირველი ცოლი. 

## ბიოგრაფია 
მარია ელიზაბეთი დაიბადა 1634 წლის 6 ივნისს, გოტორპში. იგი იყო ჰოლშტაინ-გოტორპის ჰერცოგ ფრედერიკ III-ისა და მისი ცოლის, მარია ელიზაბეთ საქსონიელის შუათანა ასული. მას სახელი დედამისის პატივსაცემად დაარქვეს. 

1650 წლის 24 ნოემბერს, გოტორპის სასახლეში შედგა მისი და ლუდვიგ ჰესენელის ქორწინება, რომელთა ნიშნობაც 1649 წელს შედგა ლუდვიგის დაბადების დღეზე. მათ ქორწინებას დიდი ზეიმი მოჰყვა. 1661 წელს, ლუდვიგ VI ჰესენ-დარმშტადტის ლანდგრაფი ხდება. 

ლუდვიგი აქტიურ საგარეო პოლიტიკას აწარმოებდა შვედეთთან, რომლის დედოფალიც მარია ელიზაბეთის და, ჰედვიგ ელეონორა ჰოლშტაინ-გოტორპელი იყო. მარია ელიზაბეთსა და ლუდვიგს სულ რვა შვილი გაუჩნდათ. იგი 31 წლის ასაკში, 1665 წლის 17 ივნისს მშობიარობას გადაჰყვა, რა დროსაც მკდარი ბავშვი გააჩინა. ამ ტრაგედიამ ლუდვიგი ღრმა დეპრესიაში ჩააგდო. ცნობილია, რომ მან თავისი მეუღლის ხსოვნის უკვდავსაყოფად რამდენიმე ისტორიული პოემა დაწერა, თუმცა მემკვიდრის არარსებობის გამო მეორედ დაქორწინდა ელიზაბეთ დოროთეა საქსენ-გოთა-ალტენბურგელზე. 

## შვილები 
# მაგდალენა სიბილა (1652-1712), ცოლად გაჰყვა ვილჰელმ ლუდვიგ ვიუტემბერგელს;
# სოფია ელეონორა (1653), გარდაიცვალა ჩვილი;
# გეორგი (1654-1655), გარდაიცვალა ჩვილი;
# მარია ელიზაბეთი (1656-1715), ცოლად გაჰყვა ჰაინრიხ საქსენ-როიმილდელს;
# ავგუსტა მაგდალენა (1657-1674), გარდაიცვალა მცირეწლოვანი;
# ლუდვიგ VII (1658-1678), ჰესენ-დარმშტადტის ლანდგრაფი, გარდაიცვალა დაუოჯახებელი;
# ფრიდრიხი (1659-1676), გარდაიცვალა დაუოჯახებელი;
# მარია სოფია (1661-1712), ცოლად გაჰყვა კრისტიან საქსენ-ეიზენახელს;

## რესურსები ინტერნეტში 
* დარმშტადტი, ძველი სამეფო დედაქალაქი
* გერმანული კულტურის ისტორია
* ჰესენის ისტორია

კატეგორია:დაბადებული 6 ივნისი
კატეგორია:დაბადებული 1634
კატეგორია:გარდაცვლილი 17 ივნისი
კატეგორია:გარდაცვლილი 1665
კატეგორია:ოლდენბურგები
ქორჩუ

**ქორჩუ** (, ) — სოფელი აზერბაიჯანში, ლაჩინის რაიონში. 1992-2020 წლებში დე ფაქტოდ შედიოდა მთიანი ყარაბაღის თვითგამოცხადებული რესპუბლიკის შემადგენლობაში.

## რესურსები ინტერნეტში
* 

## სქოლიო 
კატეგორია:ლაჩინის რაიონის სოფლები
მარია ელიზაბეთ საქსონიელი

**მარია ელიზაბეთ საქსონიელი** (, ; დ. 22 ნოემბერი, 1610 — გ. 24 ოქტომბერი, 1684) — ვეტინთა დინასტიის წარმომადგენელი. საქსონიის კურფიურსტ იოჰან გეორგ I-ისა და მაგდალენა სიბილა პრუსიელის ასული. ჰოლშტაინ-გოტორპის ჰერცოგ ფრედერიკ III-ის მეუღლე. 

## ბიოგრაფია 
მარია ელიზაბეთი დაიბადა 1610 წლის 22 ნოემბერს, დრეზდენში. იგი იყო საქსონიის კურფიურსტ იოჰან გეორგ I-ისა და მისი მეორე ცოლის, მაგდალენა სიბილა პრუსიელის უმცროსი ქალიშვილი. 1627 წელს იგი ჯერ დანიშნეს, ხოლო 1630 წელს ცოლად შერთეს დანიის მეფე ფრედერიკ I-ის შვილთაშვილს, ჰოლშტაინ-გოტორპის ჰერცოგ ფრედერიკ III-ს. მათი ქორწინება მოაწყო დანიის ქვრივმა დედოფალმა სოფია მეკლენბურგ-გიუსტროველმა და მისმა რძალმა, საქსონიის კურფიურსტმა ჰედვიგ დანიელმა. მის მზითვში შედიოდა ლუკას კრანახ უფროსის ნამუშევრებიც. 

1659 წელს იგი დაქვრივდა, ხოლო 1660 წელს ჰუზუმის სასახლეში გადასახლდა. მისი რეზიდენცია ჰუზუმში, კულტურის ცენტრად იქცა. 1664 წელს მან მოახდინა ბიბლიის ინტერპრეტაცია. იგი გარდაიცვალა 1684 წლის 24 ოქტომბერს, 73 წლის ასაკში. 

## შვილები 
# სოფია ავგუსტა (1630-1680), ცოლად გაჰყვა ანჰალტ-ცერბსტის პრინც იოჰან VI-ს. იგი იყო რუსეთის იმპერატრიცა ეკატერინე II-ის დიდი ბებია;
# მაგდალენა სიბილა (1631-1719), ცოლად გაჰყვა მეკლენბურგ-გიუსტროვის ჰერცოგ გუსტავ ადოლფს, რომელთა შვილი იყო დანიის დედოფალი ლუიზა მეკლენბურგ-გიუსტროველი;
# იოჰან ადოლფი (1632-1633), გარდაიცალა ჩვილობაში;
# მარია ელიზაბეთი (1634-1665), ცოლად გაჰყვა ჰესენ-დარმშტადტის ლანდგრაფ ლუდვიგ VI-ს;
# ფრედერიკი (1635-1654), გარდაიცვალა დაუოჯახებელი;
# ჰედვიგ ელეონორა (1636-1715), ცოლად გაჰყვა შვედეთის მეფე კარლ X-ს;
# ადოლფ ავგუსტი (1637), გარდაიცვალა ჩვილობაში;
# ჰანს გეორგი (1638-1655), გარდაიცვალა დაუოჯახებელი;
# ანა დოროთეა (1640-1713), გარდაიცვალა გაუთხოვარი;
# კრისტიან ალბერტი (1641-1695), ჰოლშტაინ-გოტორპის ჰერცოგი, ცოლად შეირთო ფრედერიკა ამალია დანიელი;
# გუსტავ ულრიხი (1642), გარდაიცვალა ჩვილობაში;
# კრისტინა საბინა (1643-1644), გარდაიცვალა ჩვილობაში;
# ავგუსტ ფრედერიკი (1646-1705), ლიუბეკის პრინც-ეპისკოპოსი, ცოლად შეირთო კრისტინა საქსენ-ვაიზენფელი, თუმცა შვილები არ ჰყოლია;
# ადოლფი (1647), ელიზაბეთ სოფიას ტყუპისცალი, გარდაიცვალა ჩვილობაში;
# ელიზაბეთ სოფია (1647), ადოლფის ტყუპისცალი, გარდაიცვალა ჩვილობაში;
# ავგუსტა მარია (1649-1728), ცოლად გაჰყვა ბადენ-დურლახის მარკგრაფ ფრიდრიხ VII-ს;

## ლიტერატურა 
* Ute Essegern: Fürstinnen am kursächsischen Hof, Leipziger Universitätsverlag, 2007, S. 365 ff. (Digitalisat)
* Otto F. A. Meinardus: Zur Schleswiger „Maria Elisabeth“-Bibel von 1664, in: Beiträge zur Schleswiger Stadtgeschichte, Heft 37, 1992, S. 97–103.
* Ada Kadelbach: Das Husumer Hofgesangbuch (Schleswig 1676) – ein verloren geglaubtes Gesangbuch und seine Quellen, Kreisarchiv Nordfriesland 1983.
* Fritz Juntke: Die Schleswiger Bibel von 1664 und ihre Einbände, in: Gutenberg-Jahrbuch 1980, S. 316–324.

კატეგორია:დაბადებული 22 ნოემბერი
კატეგორია:დაბადებული 1610
კატეგორია:გარდაცვლილი 24 ოქტომბერი
კატეგორია:გარდაცვლილი 1684
კატეგორია:ვეტინები
ფრედერიკა ამალია დანიელი

**ფრედერიკა ამალია დანიელი** (; დ. 11 აპრილი, 1649 — გ. 30 ოქტომბერი, 1704) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის ასული. ჰოლშტაინ-გოტორპის ჰერცოგ კრისტიან ალბერტის მეუღლე. 

## ბიოგრაფია 
ფრედერიკა ამალია დაიბადა 1649 წლის 11 აპრილს კოპენჰაგენში. იგი იყო დანიის მეფე ფრედერიკ III-ისა და მისი ცოლის, დედოფალ სოფია ამალია ბრაუნშვაიგ-ლიუნებურგელის შუათანა ქალიშვილი. მის გაჩენამდე სულ ხუთი თვით ადრე, მამამისი, 1648 წლის 23 ნოემბერს დანიის მეფედ ეკურთხა. 

1667 წლის 24 ოქტომბერს, გლიუქსბურგის სასახლეში შედგა ფრედერიკა ამალიასა და მისი ბიძაშვილის, ჰოლშტაინ-გოტორპის ჰერცოგ კრისტიან ალბერტის ქორწინება. ეს ქორწინება მიმართული იყო დანიისა და ჰოლშტაინ-გოტორპის ურთიერთობების დათბობისკენ, რაც არ მომხდარა. ამასთან, ქორწინება უიღბლო აღმოჩნდა. ამის გამო, ფრედერიკა ამალია ხშირად სტუმრობდა მის ძმას, მეფე კრისტიან V-სა და მის ცოლს. როგორც ცნობილი გახდა, იგი არაერთხელ გამხდარა ფიზიკური ძალადობის მსხვერპლი მისი ქმრის მხრიდან, რის გამოსასწორებლადაც მისმა ოჯახმა ფრედერიკას პრივილეგიები და ცალკე ცხოვრების უფლება მისცა. 

ფრედერიკა და მისი ქმარი მის დას, შვედეთის დედოფალ ჰედვიგ ელეონორა ჰოლშტაინ-გოტორპელსაც ეწვივნენ. მისი ვიზიტი შვედეთში, ცნობილი გახდა მის მიერ მოწყობილი საოცარი ბანკეტით სტოკჰოლმში, როგორიც აქამდე არასდროს ენახათ მკაცრ სამეფო კარზე მცხოვრებ შვედებს. იგი 1695 წელს დაქვრივდა, თუმცა მეორედ აღარ გათხოვილა. მისმა ვაჟებმა ანტი-დანიური პოლიტიკის გატარება განაგრძეს, რამაც დაამძიმა მისი, როგორც ქვრივის მდგომარეობა. ამის გამო მან დატოვა გოტორპი და კილში გადასახლდა, სადაც გარდაიცვალა 1704 წელს, 55 წლის ასაკში. 

## შვილები 
# სოფია ამალია (1670-1710), ცოლად გაჰყვა ბრაუნშვაიგ-ვოლფენბიუტელის ჰერცოგ ავგუსტ ვილჰელმს;
# ფრედერიკ IV (1671-1702), ჰოლშტაინ-გოტორპის ჰერცოგი, ცოლად შეირთო ჰედვიგ სოფია შვედი, იგი იყო რუსეთის მონარქთა წინაპარი;
# კრისტიან ავგუსტი (1673-1726), ცოლად შეირთო ალბერტინა ფრედერიკა ბადენელი, რომელთა შთამომავლებიც შვედეთის მონარქები გახდნენ;
# მარია ელიზაბეთი (1678-1755), კიდლინბურგის აბატისა;

## ლიტერატურა 
* Lindqvist, Herman. Storhet och fall. Sweden: Bokförlaget Pan, 2000 (1997). Vol 4 of Historien om Sverige. 10 vols. 1992-2002. ISBN 91-7263-092-2.

კატეგორია:დაბადებული 11 აპრილი
კატეგორია:დაბადებული 1649
კატეგორია:გარდაცვლილი 30 ოქტომბერი
კატეგორია:გარდაცვლილი 1704
კატეგორია:ოლდენბურგები
კატეგორია:დანიის პრინცესები
კატეგორია:ნორვეგიის პრინცესები
აქატი

**აქატი** (სიცილიის მდინარე achates — ახლანდ. დირილოს მიხედვით) — მინერალი, ქიმიური შედგენილობა SiO2, კვარცის ფარულკრისტალური სახესხვაობა, წვრილზოლებრივი ტექსტურის მქონე ჭრელი ქალცედონი. ფართოდ არის გავრცელებული  მეტამორფულ ქანებში. ახასიათებს ვიწრო (10 მკმ-მდე) სხვადასხვა ფერის ზოლების მრავალჯერადი გადაშრევება, რომელიც მას ზოლებრივ ტექსტურას ანიჭებს. სიმაგრე მინერალოგიური სკალით — 6,5–7. შეფერვის მიხედვით განირჩევა: აქატურონიქსი (თეთრი და შავი ზოლების მორიგეობა), სარდონიქსი (თეთრისა და მურა წითლის), კარნეოლონიქსი (თეთრისა და წითლის), სარდიონი (წითლისა და ნარინჯისფრის), აქატები (მოცისფრო ნაცრისფრისა და თეთრის). ქიმიური და თერმული დამუშავების შედეგად შესაძლებელია ზოლების ხელოვნურად შეფერვა. აქატი ნახევრად ძვირფასი ქვაა, გამოიყენება სანახელავო საქმეში. წარმოიქმნება ეფუზიური ქანების სიცარიელეებში წყალხსნარებიდან გამოლექვით. დიდი პრაქტიკული მნიშვნელობა აქვს გადალექილ, ბუნებრივ-გამდიდრებულ საბადოებს, რომლებიც ამოფრქვეული დედაქანების გამოფიტვის შედეგად ყალიბდება. აქატის ძირითადი მომპოვებლებია ბრაზილია და ურუგვაი, ცნობილი საბადოებია ინდოეთში, მადაგასკარზე, აშშ-ში, საქართველოში (ახალციხის მუნიციპალიტეტი

## სქოლიო
კატეგორია:ოქსიდის მინერალები
კატეგორია:სილიკატური მინერალები
ადამიტი

**ადამიტი** — მეორეული მინერალი, თუთიის არსენატი ჰიდროქსილის დამატებითი ანიონებით. ქიმიური ფორმულა Zn2AsO4OH. სუფთა ადამიტი არის უფერო; ყვითელ ფერს იღებს რკინის ნაერთების დამატება-შერევით, მწვანე ფერს — სპილენძის შერევით.

## რესურსები ინტერნეტში
*Handbook of Mineralogy
*Mindat.org
*Webmineral data

კატეგორია:მინერალები
შიმშილის თამაშები: კაჭკაჭჯაფარა — ნაწილი 1

**„შიმშილის თამაშები: კაჭკაჭჯაფარა — ნაწილი 1“** () — 2014 წლის ანტიუტოპიური სამეცნიერო ფანტასტიკური ფილმი, რომლის რეჟისორია ფრენსის ლოურენსი, სცენარის ავტორები — დენი სტრონგი და პიტერ კრეიგი, ხოლო პროდიუსერები — ნინა ჯეიკობსონი და ჯონ კილიკი. ეს არის სიუზენ კოლინზის რომანის „კაჭკაჭჯაფარას“ მოტივებზე გადაღებული ორი ფილმიდან პირველი და „შიმშილის თამაშების“ სერიიდან რიგით მესამე. ფილმში მონაწილეობენ: ჯენიფერ ლოურენსი, ჯოშ ჰატჩერსონი, ლიამ ჰემსვორთი, ვუდი ჰარელსონი, ელიზაბედ ბენკსი, ჯულიანა მური, ფილიპ სეიმურ ჰოფმანი, ჯეფრი რაიტი, სტენლი ტუჩი, დონალდ საზერლენდი და მაჰერშალა ალი. გადაღებები დაიწყო 2013 წლის 23 სექტემბერს ატლანტაში და გაგრძელდა პარიზში, ხოლო შემდეგ ბერლინში.

სიუჟეტი კვლავ კეტნის ევერდინის გარშემო მიმდინარეობს, რომელიც ორჯერ გადაურჩა „შიმშილის თამაშებს“. კეტნისი აღმოჩნდება მეცამეტე რაიონში. პრეზიდენტ კოინის ხელმძღვანელობითა და მისი სანდო მეგობრების რჩევით ხდება მასობრივი ამბოხების სიმბოლო კაპიტოლიუმის წინააღმდეგ. ფილმი არის მისი წინამორბედის „შიმშილის თამაშები: ცეცხლის ალში“ პირდაპირი გაგრძელება. 2015 წელს გამოვიდა დასკვნითი ნაწილი „შიმშილის თამაშები: კაჭკაჭჯაფარა — ნაწილი 2“

„კაჭკაჭჯაფარა — ნაწილი 1“ გამოვიდა 2014 წლის 21 ნოემბერს აშშ-ში. წინა ნაწილის მსგავსად, იგი კომერციულად წარმატებული აღმოჩნდა, რომლის ბიუჯეტმა 55 მილიონი, ხოლო შემოსავალმა 755.4 მილიონი აშშ დოლარი შეადგინა, რითაც გახდა 2014 წლის მეხუთე ყველაზე შემოსავლიანი ფილმი და მეორე ყველაზე შემოსავლიანი „შიმშილის თამაშების“ სერიაში.

იგი დადებითად მიიღეს კინოკრიტიკოსებმა. მათ ძირითადად შეაქეს მსახიობთა ოსტატობა, მუსიკა და პოლიტიკური ქვეტექსტები. თუმცა დაიმსახურა, აგრეთვე კრიტიკაც. მიმოხილვების აგრეგატორ Rotten Tomatoes-ზე ფლობს 68% (271 მიმოხილვაზე დაყრდნობით). ფილმი ნომინირებული იყო სატურნის ჯილდოზე. რაც შეეხება ჯენიფერ ლოურენსს, ნომინირებული იყო სატურნსა და Critics' Choice Awards-ზე, ხოლო სიმღერა „Yellow Flicker Beat“ — ოქროს გლობუსზე.

## რესურსები ინტერნეტში
* 
* 
* 
* „შიმშილის თამაშები: კაჭკაჭჯაფარა — ნაწილი 1“  — The Numbers
* 
* 

## სქოლიო
კატეგორია:2014 წლის ფილმები
კატეგორია:ინგლისურენოვანი ფილმები
კატეგორია:შიმშილის თამაშები (ფილმების სერია)
კატეგორია:2010-იანი წლების სათავგადასავლო ფილმები
კატეგორია:2010-იანი წლების სამეცნიერო ფანტასტიკური ფილმები
კატეგორია:2010-იანი წლების თრილერი ფილმები
კატეგორია:ამერიკული ფილმები
კატეგორია:ამერიკული სამეცნიერო ფანტასტიკური თრილერი ფილმები
კატეგორია:ფრენსის ლოურენსის ფილმები
კატეგორია:სამეცნიერო ფანტასტიკური სათავგადასავლო ფილმები
კატეგორია:ანტიუტოპიური ფილმები
კატეგორია:Babelsberg Studio-ს ფილმები
კატეგორია:Lions Gate Entertainment-ის ფილმები
ავგუსტა მარია ჰოლშტაინ-გოტორპელი

**ავგუსტა მარია ჰოლშტაინ-გოტორპელი** (; დ. 6 თებერვალი, 1649 — გ. 25 აპრილი, 1728) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მისი ცოლის, მარია ელიზაბეთ საქსონიელის ნაბოლარა ქალიშვილი. ბადენ-დურლახის მარკგრაფინია 1677-1709 წლებში როგორც ფრიდრიხ VII-ის მეუღლე. 

1670 წლის 15 მაისს, იგი ცოლად გაჰყვა ფრიდრიხ ბადენ-დურლახელს, რომელთანაც შეეძინა თერთმეტი შვილი:
# ფრიდრიხ მაგნუსი (1672), გარდაიცვალა ჩვილობაში;
# ფრედერიკა ავგუსტა (1673-1674), გარდაიცვალა ჩვილობაში;
# კრისტინა სოფია (1674-1676), გარდაიცვალა მცირეწლოვანი;
# კლაუდია მაგდალენა (1675-1676), გარდაიცვალა ჩვილობაში;
# კათარინა (1677-1746), ცოლად გაჰყვა ლეინინგენ-არტენბურგის გრაფ იოჰა ფრიდრიხს;
# კარლ III ვილჰელმი (1679-1738), ბადენ-დურლახის მარკგრაფი, ცოლად შეირთო მაგდალენა ვილჰელმინა ვიუტემბერგელი;
# იოჰანა ელიზაბეთი (1680-1757), ცოლად გაჰყვა ვიუტემბერგ-შტუტგარტის ჰერცოგ ებერჰარდ ლუდვიგს;
# ალბერტინა ფრედერიკა (1682-1755), ცოლად გაჰყვა თავის ბიძაშვილს, ჰოლშტაინ-გოტორპის ჰერცოგ კრისტიან ავგუსტს, რომლებიც არიან რუსეთის იმპერატრიცა ეკატერინე II-ის ბებია-ბაბუა;
# კრისტოფერი (1684-1723), ცოლად შეირთო მარია კრისტინა ფელიჩიტა ლეინინგენ-არტენბურგელი;
# შარლოტა სოფია (1686-1689), გარდაიცვალა მცირეწლოვანი;
# მარია ანა (1688-1689), გარდაიცვალა ჩვილობაში;

## რესურსები ინტერნეტში 
* ბადენ-დურლახის მარკგრაფთა გენეალოგია 

კატეგორია:დაბადებული 6 თებერვალი
კატეგორია:დაბადებული 1649
კატეგორია:გარდაცვლილი 25 აპრილი
კატეგორია:გარდაცვლილი 1728
კატეგორია:ჰოლშტაინ-გოტორპები
ნინა ჯეიკობსონი

**ნინა ჯეიკობსონი** (; დ. 30 ნოემბერი, 1965, ლოს-ანჯელესი) — ამერიკელი კინოპროდიუსერი, რომელიც იყო Buena Vista Motion Pictures Group-ის პრეზიდენტი — The Walt Disney Company-ის შვილობილი კომპანია.

დაიბადა ლოს-ანჯელესში, ებრაულ ოჯახში. დაამთავრა ბრაუნის უნივერსიტეტი 1987 წელს. იმავე წელს შუერთდა Disney-ის, თუმცა რამდენიმე თვის შემდეგ გაათავისუფლეს და 1988 წელს მუშაობა დაიწყო Silver Pictures-ში. სხვადასხვა დროს მუშაობდა სხვადასხვა კომპანიებში, მათ შორის — DreamWorks, Universal Pictures და Touchstone Pictures.

2007 წელს დააარსა საკუთარი კინოკომპანია Color Force. იგი აგრეთვე იყო ფილმების სერიის „შიმშილის თამაშები“ პროდიუსერი.

## რესურსები ინტერნეტში
* 
* ნინა ჯეიკობსონი  — Makers.com
* ვიდეო ინტერვიუ ნინა ჯეიკობსონთან 
* The Tween Queen

## სქოლიო
კატეგორია:დაბადებული 30 ნოემბერი
კატეგორია:დაბადებული 1965
კატეგორია:ამერიკელი კინოპროდიუსერები
კატეგორია:ამერიკელი ებრაელები
კატეგორია:ბრაუნის უნივერსიტეტის კურსდამთავრებულები
კატეგორია:ცოცხალი ადამიანები
წუნტის რაიონი

**წუნტის რაიონი** () — რუსეთის ფედერაციის ადმინისტრაციულ-ტერიტორიული ერთეული და მუნიციპალური წარმონაქმნი დაღესტნის რესპუბლიკაში. ადმინისტრაციული ცენტრი — წუნტა. 

## ადმინისტრაციული მოწყობა
წუნტის რაიონში დიდოელებით დასახლებული 48 აული ერთიანდება  რვა სასოფლო საბჭოში: 
#ქიდარო ();
#თლერუთლი ();
#ქიმიაჰლი ();
#ჰლაცუტი ();
#ჰიბიათლი ();
#შაიტლი ();
#შაფიხი ();
#შაური ().

აულთა საერთო სახელებია: ასახი, აქდე, ბერიხი, გუტადლი, ელბოყი, ვიწიათლი, ზეხიდა, თლერუთლი, იცირახი, იჰაა, მახალათლი, მიშოლი, რეტლო, უდოყი, ქედირო, ქიონი, ღაღათლი, შია, ჩალიახი, ცებარი, ციციმახი, ციხოყი, ცოქოყი, ჭაატლი, ხებათლი, ხეთოხი, ხუტლო, ხუტროხი, ხუფრი, ხუშეთი, ჰიბიათლი, ჰინოხი, ჰიჩაა, ჰუალახი.

## ლიტერატურა
*არდოტელი ნ. „დიდოური ენა“, თბ., 2007, გვ. 11-13
ფრედერიკ IV (ჰოლშტაინ-გოტორპის ჰერცოგი)

**ფრედერიკ IV** (; დ. 18 ოქტომბერი, 1671 — გ. 19 ივლისი, 1702) — ოლდენბურგთა დინასტიის წარმომადგენელი. ჰოლშტაინ-გოტორპის ჰერცოგ კრისტიან ალბერტისა და ფრედერიკა ამალია დანიელის ვაჟი. ჰოლშტაინ-გოტორპის ჰერცოგი 1695-1702 წლებში. რუსეთის იმპერატორ პეტრე III-ის ბაბუა. 

## ბიოგრაფია 
ფრედერიკი დაიბადა 1671 წლის 18 ოქტომბერს გოტორპში. იგი იყო ჰოლშტაინ-გოტორპის ჰერცოგ კრისტიან ალბერტისა და მისი ცოლის, ფრედერიკა ამალია დანიელის პირველი შვილი. 1698 წლის 12 მაისს იგი დააქორწინეს ჰედვიგ სოფია შვედზე, რომელთანაც მხოლოდ ერთი ვაჟი შეეძინა — კარლ ფრედერიკი, რომელიც შემდგომში რუსეთის იმპერატორ პეტრე I-ის ასულ ანა პეტროვნაზე დაქორწინდა და სათავე დაუდო რომანოვების დინასტიას. 

იგი ჩაბმული იყო ჩრდილოეთის ომში, რა დროსაც მონაწილეობა მიიღო პოლონელებთან გამართულ კლიშოვის ბრძოლაში. 

აღსანიშნავია, რომ იგი დასაქორწინებლად სტოკჰოლმში ჩავიდა. მისი მეუღლე, ჰედვიგ სოფია მას ორმხრივ ბიძაშვილად ერგებოდა, რადგან მამამისი, მეფე კარლ XI ფრედერიკის მამიდაშვილი, ხოლო დედამისი, დედოფალი ულრიკა ელეონორა დანიელი ფრედერიკის დეიდა იყო. ფრედერიკი თავის ცოლის ძმას, მეფე კარლ XII-ს მალე დაუახლოვდა და ცნობილია, რომ ისინი ხშირად ერთად სვამდნენ. 1699 წელს, კარლ XII-მ დაიცვა ჰოლშტაინ-გოტორპის დანიელთა შემოჭრისაგან. ფრედერიკ IV 1702 წელს, 30 წლის ასაკში გარდაიცვალა. 

## ლიტერატურა 
*  Huberty, Michel; Giraud, Alain; Maagdelaine, F. et B. (1994). L'Allemagne Dynastique, Tome VII Oldenbourg. France: Laballery. pp. 50–51, 75–76. ISBN 2-901138-07-1.

კატეგორია:დაბადებული 18 ოქტომბერი
კატეგორია:დაბადებული 1671
კატეგორია:გარდაცვლილი 19 ივლისი
კატეგორია:გარდაცვლილი 1702
კატეგორია:ჰოლშტაინ-გოტორპები
კატეგორია:ბრძოლის ველზე დაღუპული მონარქები
ჰედვიგ სოფია შვედი

**ჰედვიგ სოფია შვედი** (, ; დ. 26 ივნისი, 1681 — გ. 22 დეკემბერი, 1708) — პფალც-ცვაიბრიუხენელთა დინასტიის წარმომადგენელი. შვედეთის მეფე კარლ XI-ისა და დედოფალ ულრიკა ელეონორა დანიელის ქალიშვილი. ჰოლშტაინ-გოტორპის ჰერცოგ ფრედერიკ IV-ის მეუღლე. რუსეთის იმპერატორ პეტრე III-ის ბებია. 

## ბიოგრაფია 
ჰედვიგ სოფია დაიბადა 1681 წლის 26 ივნისს სტოკჰოლმში. იგი იყო შვედეთის მეფე კარლ XI-ისა და მისი ცოლის, დედოფალ ულრიკა ელეონორა დანიელის უფროსი ქალიშვილი. 1698 წლის 12 ივნისს, 17 წლის ჰედვიგ სოფია ცოლად ჰოლშტაინ-გოტორპის ჰერცოგ ფრედერიკ IV-ს შერთეს. ეს ქორწინება პოლიტიკური კავშირის შესაქმნელად იყო დანიის წინააღმდეგ. 

1698 წლის აგვისტოში იგი ქმრის სამშობლოში გაემგზავრა, თუმცა მომდევნო ზაფხულში იგი ქმართან ერთად დაბრუნდა შვედეთში. ფრედერიკი მონაწილეობდა ჰედვიგის ძმის, შვედეთის მეფე კარლ XII-ის პოლონეთის სამხედრო კამპანიებში. 1700 წელს, ჰედვიგ სოფიამ მათი პირველი და უკანასკნელი შვილი დაიბადა, რომელსაც ბიძისა და მამის პატივსაცემად კარლ ფრედერიკი დაარქვეს. 1702 წელს, ფრედერიკ IV კლიშოვოს ბრძოლაში მოკლეს პოლონელებმა. ჰოლშტაინ-გოტორპის ჰერცოგი მათი მცირეწლოვანი ვაჟი კარლ ფრედერიკი გახდა, რომლის ნაცვლადაც ჰედვიგ სოფია მართავდა, როგორც მეურვე. 

დაქვრივებიდან ექვს წელიწადში, 1708 წლის 11 დეკემბერს, 27 წლის ჰედვიგ სოფია სტოკჰოლმში გარდაიცვალა. მის მცირეწლოვან ვაჟს ამ დროს ჯერ კიდევ ესაჭიროებოდა მეურვე. თავდაპირველად ამის კანდიდატად კარლ XII განიხილებოდა, მაგრამ შემდეგ შეიქმნა საშიშროება, რომ იგი საჰერცოგოს მოიერთებდა, ამიტომაც კარლ ფრედერიკის მეურვე ჰედვიგ სოფიას უმცროსი და, ულრიკა ელეონორა გახდა. 

## ლიტერატურა 
* Lundh-Eriksson, Nanna: Den glömda drottningen. Karl XII:s syster. Ulrika Eleonora D.Y. och hennes tid. Affärstryckeriet, Norrtälje. (1976).
* Norrhem, Svante (2007). Kvinnor vid maktens sida : 1632-1772. Lund: Nordic Academic Press. Libris 10428618. ISBN 9789189116917
* Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN

კატეგორია:დაბადებული 26 ივნისი
კატეგორია:დაბადებული 1681
კატეგორია:გარდაცვლილი 22 დეკემბერი
კატეგორია:გარდაცვლილი 1708
კატეგორია:ვიტელსბახები
კატეგორია:შვედეთის პრინცესები
Color Force

**Color Force** — ამერიკული კინოსტუდია, დაფუძნებული 2007 წელს, კინოპრდიუსერის ნინა ჯეიკობსონის მიერ, მას შემდეგ რაც დატოვა კომპანია Buena Vista Motion Pictures Group-ის პრეზიდენტის თანამდებობა.

კომპანიის ფილმებს შორისაა „წრიპა ბიჭის დღიური“ (2010) და „შიმშილის თამაშების“ სერია. 2006 წლის დეკემბერში Color Force-მა ხელი მოაწერა სამწლიან კონტრაქტს კომპანია DreamWorks-თან. 2012 წელს მისი პარტნიორი გახდა კინოპროდიუსერი ბრედ სიმფსონი. მოგვიანებით სამწლიანი კონტრაქტი გააფორმა FX Productions-თან.

## რესურსები ინტერნეტში
* 

## სქოლიო
კატეგორია:ამერიკული კინოკომპანიები
კატეგორია:2007 წელს დაარსებული კომპანიები